S-716/2015

Mál þetta, sem dómtekið var 25. janúar síðastliðinn, var höfðað með þremur ákærum. Fyrsta ákæran var gefin út af lögreglustjóranum á höfuðborgarsvæðinu 26. nóvember 2015, á hendur ákærða, Þ-kk-þgf B-kk-þgf H-kk-þgf, Reykjavík, „fyrir eftirtalin brot framin í Reykjavík á árinu 2015 nema annað sé tekið fram:

I.

Fyrir hylmingu, með því að hafa miðvikudaginn 17. júní, haft undir höndum Trek reiðhjól að verðmæti um 360.000 kr., þrátt fyrir að ákærða væri ljóst að um þýfi væri að ræða og þannig haldið munum ólöglega fyrir eigendum, lögregla hafði afskipti af ákærða þar sem hann var á göngu með hjólið á Hverfisgötu við hús nr. 6, en hjólinu hafði verið stolið úr skotti bifreiðar við Borgartún 26 í Reykjavík þann 16. júní.

Telst brot þetta varða við 254. gr. almennra hegningarlaga nr. 19/1940.

II.

Fyrir þjófnað með því að hafa:

1. Þriðjudaginn 23. júní, í verslun Bónus Kjörgarði, stolið matvöru að verðmæti kr. 22.873.

2. Föstudaginn 26. júní, í verslun Hagkaup Eiðstorgi, stolið vöru að verðmæti kr. 12.524.

3. Þriðjudaginn 7. júlí, í verslun Krónunnar Nóatúni 17, stolið fjórum vítamínsglösum að verðmæti kr. 10.470.

4. Fimmtudaginn 18. júní, í verslun Bónus Holtagörðum, stolið matvöru að verðmæti kr. 16.372.

5. Mánudaginn 29. júní í verslun Vínbúðarinnar Helluhrauni 16 í Hafnarfirði, stolið Tópas flösku að verðmæti kr. 5.084.

6. Föstudaginn 21. ágúst í verslun Krónunnar Bíldshöfða, stolið fatnaði að verðmæti kr. 13.931.

7. Mánudaginn 31. ágúst í verslun Bónus Hraunbæ, stolið kerti, fæðubótarefnum og matvöru að verðmæti kr. 4.543.

8. Föstudaginn 25. september stolið úr bifreiðinni RE-K45 kreditkorti, gjafabréfi á Saffran að verðmæti um það bil 40.000 kr. og 25.000 kr. reiðufé, en bifreiðin stóð á bifreiðastæði við Vagnhöfða 23 og með því að hafa í eftirtalin skipti stolið samtals kr. 45.465 út af kreditkorti X útgefnu af Kreditkort þann sama dag:

8.1. Í hraðbanka Arionbanka við Höfðabakka, stolið kr. 20.155 með því að taka út kr. 20.000 í reiðufé.

8.2. Í hraðbanka Arionbanka við Höfðabakka, stolið kr. 20.155 með því að taka út kr. 20.000 í reiðufé.

8.3. Í hraðbanka Arionbanka við Höfðabakka, stolið kr. 5.155 með því að taka út kr. 5.000 í reiðufé.

9. Mánudaginn 19. október í verslun Krónunnar Grafarholti, stolið matvöru að verðmæti kr. 27.639.

10. Mánudaginn 26. október í verslun Hagkaup Kringlunni, stolið matvöru að verðmæti kr. 17.989.

11. Fimmtudaginn 29. október í verslun Hagkaup Holtagörðum, stolið tölvuleikjum og fatnaði að verðmæti kr. 39.044.

Teljast brot þessi varða við 244. gr. almennra hegningarlaga nr. 19/1940.

III.

Fyrir fíkniefnalagabrot, með því að hafa fimmtudaginn 23. júlí á bifreiðastæði Krónunnar Bíldshöfða, haft í vörslum sínum 9,5 g af amfetamíni sem lögregla fann við leit í buxnavasa hans og lagt var hald á.

Telst þetta varða við 2. gr. sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

IV.

Fyrir fjársvik, með því að hafa:

1. Laugardaginn 22. ágúst, svikið út vöru í versluninni Þín verslun að Seljabraut 54, að verðmæti kr. 40.895 með því að framvísa þar í blekkingarskyni og án heimildar greiðslukorti Z útgefnu af Arionbanka og látið þannig skuldfæra andvirði varanna og debetkortareikning hennar.

2. Þann sama dag og greinir í ákærulið nr. 8 í kafla II, í tvö skipti, svikið út vörur og þjónustu hjá eftirgreindum fyrirtækjum samtals að verðmæti kr. 29.555,- með því að framvísa í blekkingarskyni og án heimildar greiðslukorti Y og látið þannig skuldfæra andvirði varanna á kortareikning eiganda eins og hér greinir:

2.1. Í Skalla Árbæ tekið út vörur að andvirði kr. 24.400.

2.2. Í versluninni Breiðholtsblóm tekið út vörur að andvirði kr. 5.155.

Telst þetta varða við 248. gr. almennra hegningarlaga nr. 19/1940.

V.

Fyrir umferðarlagabrot, með því að hafa fimmtudaginn 16. júlí, ekið bifreiðinni YK 607 sviptur ökurétti og ófær um að stjórna henni örugglega vegna áhrifa ávana- og fíkniefni (í blóði mældist 160 ng/ml af amfetamín, 25 ng/ml af metamfetamín og 5,2 g af tetrahýdrókannabínól) um Ármúla að Háaleitisbraut þar sem lögregla stöðvaði aksturinn skömmu síðar.

Telst þetta varða við 1. sbr. 2. mgr. 45. gr. a. og 1. mgr. 48. gr. sbr. 1. mgr. 100. gr. umferðarlaga nr. 50/1987.

VI.

Fyrir líkamsárás, á hendur fyrrum unnustu sinni K, , með því að hafa miðvikudaginn 23. september innandyra á heimili hennar að [...], tekið hana hálstaki og skellt henni í gólfið, með þeim afleiðingum að hún hlaut tvö rauð strik á hálsi og eymsli þar undir, marbletti á upphandlegg, marblett á vinstri úlnlið, marblett í vinstri lófa, stórt mar á utanverðu vinstra læri, mar á utanverðum vinstri kálfa og mar og eymsli á hægri fóthrygg.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Einkaréttarkröfur:

1. Vegna ákæruliðar 2 í II. kafla ákærunnar, gerir F-kk-nf Á-kk-nf, kt. 000000-0000, f.h. Haga hf., kt. 000000-0000, Hagasmára 1, kröfu að ákærði verði dæmdur til greiðslu skaðabóta að fjárhæð 12.524, auk vaxta skv. 1. mgr. 8. gr. laga um vexti og verðtryggingu nr. 38/2001, frá 26.06.2015 og þar til mánuður er liðinn frá birtingu kröfunnar, en síðan dráttarvaxta samkvæmt 9. gr. sbr. 1. mgr. 6. gr. sömu laga frá þeim degi til greiðsludags.

2. Vegna ákæruliðar 4 í II. kafla ákærunnar, gerir F-kk-nf Á-kk-nf, kt. 000000-0000, f.h. Haga hf., kt. 000000-0000, Hagasmára 1, kröfu að ákærði verði dæmdur til greiðslu skaðabóta að fjárhæð 16.372 kr., auk vaxta skv. 1. mgr. 8. gr. laga um vexti og verðtryggingu nr. 38/2001, frá 18.06.2015 og þar til mánuður er liðinn frá birtingu kröfunnar, en síðan dráttarvaxta samkvæmt 9. gr. sbr. 1. mgr. 6. gr. sömu laga frá þeim degi til greiðsludags.

3. Vegna ákæruliðar 7 í II. kafla ákærunnar, gerir F-kk-nf Á-kk-nf, kt. 000000-0000, f.h. Haga hf., kt. 000000-0000, Hagasmára 1, kröfu að ákærði verði dæmdur til greiðslu skaðabóta að fjárhæð 4.543 kr., auk vaxta skv. 1. mgr. 8. gr. laga um vexti og verðtryggingu nr. 38/2001, frá 31.08.2015 og þar til mánuður er liðinn frá birtingu kröfunnar, en síðan dráttarvaxta samkvæmt 9. gr. sbr. 1. mgr. 6. gr. sömu laga frá þeim degi til greiðsludags.

4. Vegna ákæruliðar 9. í II. kafla ákærunnar, gerir F-kk-nf Á-kk-nf, kt. 000000-0000, f.h. Haga hf., kt. 000000-0000, Hagasmára 1, kröfu að ákærði verði dæmdur til greiðslu skaðabóta að fjárhæð 39.044 kr., auk vaxta skv. 1. mgr. 8. gr. laga um vexti og verðtryggingu nr. 38/2001, frá 29.10.2015 og þar til mánuður er liðinn frá birtingu kröfunnar, en síðan dráttarvaxta samkvæmt 9. gr. sbr. 1. mgr. 6. gr. sömu laga frá þeim degi til greiðsludags.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. og 26. gr. laga nr. 44/1993 og jafnframt að gerð verði upptæk 9,5 g af amfetamín skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Þá höfðaði lögreglustjórinn á höfuðborgarsvæðinu mál gegn ákærða Þ-kk-þgf með ákæru, útgefinni 13. janúar síðastliðinn, „fyrir eftirtalin brot framin í Reykjavík á árinu 2015 nema annað sé tekið fram:

1. Nytjastuld, með því að hafa þriðjudaginn 22. september í heimildarleysi tekið bifreiðina [...] á bifreiðastæði við Skúlagötu og ekið henni að Lyfju, Lágmúla 5 þar sem lögregla hafði afskipti af honum.

Telst þetta varða við 1. mgr. 259. gr. almennra hegningarlaga nr. 19/1940.

2. Fjársvik, með því að hafa þriðjudaginn 19. september, tekið leigubíl og fengið leigubílstjórann A til þess að aka með sig víðsvegar um höfuðborgarsvæðið án þess að hafa möguleika á því að greiða reikninginn að fjárhæð kr. 16.800, lögregla handtók hann á Hverfisgötu utan við lögreglustöðina.

Telst þetta varða við 248. gr. almennra hegningarlaga nr. 19/1940.

3. Þjófnað, með því að hafa fimmtudaginn 22. október, í verslun í verslun ELKO, Skeifunni 7, stolið tölvuleik að verðmæti kr. 11.995.

Telst þetta varða við 244. gr. almennra hegningarlaga nr. 19/1940.

4. Hegningarlagabrot mánudaginn 2. nóvember sem hér segir:

4.1. Þjófnað með því að hafa í heimildarleysi farið inn um ólæstar dyr að Tjarnargötu 20 í Vogum og stolið fartölvu að verðmæti kr. 188.910 kr.

Telst þetta varða við 244. gr. almennra hegningarlaga nr. 19/1940.

4.2. Húsbrot og tilraun til þjófnaðar með því að hafa síðar sama dag og í lið 4.1 greinir, ruðst heimildarlaust inn í íbúðarhúsnæði að [...] í Vogum þar sem húsráðendur kom að honum gramsandi í úlpuvösum og ákærði yfirgaf vettvang.

Telst þetta varða við 231. gr. og 244. sbr. 20. gr. almennra hegningarlaga nr. 19/1940.

4.3. Húsbrot, með því að hafa skömmu síðar og í ákæruliðum 4.1 og 4.2 greinir að [...], barið að dyrum og eftir að húsráðandi opnaði dyrnar, ruðst heimildarlaust inn, verið ógnandi og krafist þess að húsráðandi að hringja fyrir sig á leigubíl og gæfi sér sígarettu og kleinu.

Telst þetta varða við 231. gr. almennra hegningarlaga.

Þess er krafist að ákærði verði dæmdur til refsingar og til greiðslu alls sakarkostnaðar.“

Loks var höfðað mál gegn ákærða Þ-kk-þgf með ákæru héraðssaksóknara, útgefinni 19. janúar síðastliðinn, „fyrir eftirtalin brot gegn almennum hegningarlögum á árinu 2015:

1. Fyrir sérstaklega hættulega líkamsárás, með því að hafa þriðjudaginn 23. júní utandyra við Austurvöll í Reykjavík ráðist að B, með því að slá hann ítrekað með krepptum hnefa í andlitið þannig að hann féll í jörðina og í kjölfarið sparkað ítrekað í höfuð og líkama B þar sem hann lá í jörðinni. Afleiðingar líkamsárásarinnar urðu þær að B hlaut glóðarauga á báðum augum, eymsli yfir rifbeinum og klíniskt rifbrot, mar og bólgu framan til yfir vinstra gagnauga, mar vinstra megin í neðri vör, mar á hægri úlnlið, eymsli í kjálkalið, sár á fótleggjum og einkenni heilahristings auk þess sem kvarnaðist úr þremur tönnum.

Telst þetta varða við 2. mgr. 218. gr. almennra hegningarlaga nr. 19/1940.

2. Fyrir þjófnað, með því að hafa þriðjudaginn 3. nóvember í verslun Bónus við Lóuhóla í Reykjavík stolið matvöru og fæðubótarefnum að andvirði kr. 14.156 með því að taka vörurnar og ganga með þær út úr versluninni án þess að greiða fyrir þær.

Telst þetta varða við 244. gr. almennra hegningarlaga nr. 19/1940.

3. Fyrir brot gegn valdstjórninni, með því að hafa, eftir handtöku vegna atviks sem lýst er í ákærulið 2, í lögreglubifreið á leið á lögreglustöðina við Hverfisgötu í Reykjavík, haft uppi líflátshótanir og hótanir um líkamsmeiðingar í garð lögreglumannanna C og D.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkröfur:

Vegna ákæruliðar 1. er af hálfu B, þess krafist að ákærða verði gert að greiða skaða- og miskabætur að fjárhæð kr. 1.158.512 með vöxtum skv. 8. Gr. laga nr. 38/2001 um vexti og verðtryggingu frá 23. júní 2015 en að mánuði liðnum frá birtingu bótakröfu er krafist dráttarvaxta skv. 6. gr., sbr. 5. gr. til greiðsludags. Þá er krafist málskostnaðar samkvæmt síðar framlögðum reikningi, auk virðisaukaskatts á málskostnað.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunum.

Ákærði er vanaafbrotamaður og var dæmdur á árunum 1999 til 2009 í meira en 7 ára fangelsi samtals í fjölmörgum dómum, aðallega fyrir auðgunarbrot. Í ársbyrjun 2011 var ákærði dæmdur í tveggja og hálfs árs fangelsi fyrir auðgunar- og fíkniefnalagabrot. Var refsingin skilorðsbundin í 3 ár. Auk hins venjulega skilorðs var frestun fullnustu refsingarinnar bundin því skilyrði að ákærði gengist undir dvöl á hæli í allt að 1 ár í því skyni að venja hann af neyslu áfengis eða deyfilyfja. Um haustið sama ár var ákærða gert að afplána refsinguna vegna skilorðsrofa. Síðan þá hefur hann tvívegis verið dæmdur til fangelsisrefsingar í samtals 4 mánuði. Ákærði lauk afplánun 5. febrúar 2015 en 4. nóvember sama ár var hann úrskurðaður í gæsluvarðhald vegna hættu á að hann héldi áfram brotastarfsemi en hann hafði þá játað hjá lögreglu að hafa framið fjölmörg brot og er ákært fyrir þau í málinu. Refsing ákærða verður ákveðin samkvæmt 77. gr. almennra hegningarlaga og auk þess höfð hliðsjón af sakaferli hans. Honum er virt til málsbóta að hann játaði brot sín og gekkst við bótaskyldu vegna þeirra. Refsing ákærða er hæfilega ákveðin fangelsi í 2 ár en til frádráttar skal koma framangreint gæsluvarðhald, eins og nánar greinir í dómsorði.

Upptæk skulu vera 9,5 g af amfetamíni.

Ákærði var sviptur ökurétti ævilangt með dómi 26. nóvember 2011 og verður sú svipting áréttuð.

Ákærði hefur samþykkt bótakröfur Haga hf. og verða þær teknar til greina með vöxtum eins og í dómsorði greinir. Dráttarvextir eru ákvarðaðir frá þeim degi er 30 dagar eru liðnir frá því ákærða var birt bótakrafan.

Skaðabótakrafa B sundurliðast svo að krafist er miskabóta að fjárhæð 1.000.000 króna, vegna útlagðs kostnaðar er krafist 58.512 króna og vegna væntanlegs kostnaðar er krafist 100.000 króna. Ekki verður orðið við kröfu vegna væntanlegs kostnaðar og er henni vísað frá dómi. Krafa vegna útlagðs kostnaðar er studd gögnum og verður tekin til greina. Miskabætur eru hæfilega ákveðnar 500.000 krónur. Þá skal krafan bera vexti eins og krafist er og nánar greinir í dómsorði. Ekki verður séð að ákærða hafi verið birt krafan fyrr en í þinghaldi 25. janúar síðastliðinn og miðast upphaf dráttarvaxta við þann dag er liðnir voru 30 dagar frá þeim degi. Þá verður ákærði dæmdur til að greiða málskostnað eins og í dómsorði greinir.

Loks verður ákærði dæmdur til að greiða 191.118 krónur í sakarkostnað, málsvarnarþóknun skipaðs verjanda síns, G-kk-ef S-x-x R-kk-ef hdl., 716.100 krónur að meðtöldum virðisaukaskatti, og aksturskostnað verjandans 24.200 krónur.

A-kk-nf Í-kk-nf héraðsdómari kvað upp dóminn.

D ó m s o r ð :

Ákærði, Þ-kk-nf B-kk-nf H-kk-nf, sæti fangelsi í 2 ár en til frádráttar skal koma gæsluvarðhaldsvist hans frá 4. nóvember 2015.

Upptæk skulu vera 9,5 g af amfetamíni.

Ákærði er sviptur ökurétti í ævilangt.

Ákærði greiði Högum hf. 12.524 krónur með vöxtum samkvæmt 1. mgr. 8. gr. laga nr. 38/2001 frá 26. júní 2015 til 20. ágúst sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Högum hf. 16.372 krónur með vöxtum samkvæmt 1. mgr. 8. gr. laga nr. 38/2001 frá 18. júní 2015 til 22. október sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Högum hf. 4.543 krónur með vöxtum samkvæmt 1. mgr. 8. gr. laga nr. 38/2001 frá 31. ágúst 2015 til 6. nóvember sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Högum hf. 39.044 krónur með vöxtum samkvæmt 1. mgr. 8. gr. laga nr. 38/2001 frá 29. október 2015 til 25. febrúar 2016, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði B 558.512 krónur með vöxtum samkvæmt 1. mgr. 8. gr. laga nr. 38/2001 frá 23. júní 2015 til 25. febrúar 2016, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 245.520 krónur í málskostnað.

Ákærði greiði 119.118 krónur í sakarkostnað, málsvarnarþóknun skipaðs verjanda síns, G-kk-ef S-x-x R-kk-ef hdl., 716.100 krónur, og aksturskostnað, 24.200 krónur.

A-kk-nf Í-kk-nf